Frikadeller med stuvet spidskål 
Denne ret får mig til at tænke på min mormor, dette var en fast ret når det var sæson for spidskål. Frikadeller lærte hun mig også at lave, jeg må indrømme jeg har ændret opskriften lidt hen af vejen og nogen gange varierer jeg også hvilke krydderier jeg bruger. De fleste mener nok, at frikadeller er en national ret, men faktisk fmdes der nærmest ikke et land der ikke har en slags kødbolle, det mere et spørgsmål hvilken kødtype og krydderier der bruges. Derfor kan man vel sige det er en verdensret med et lokalt præg. Men et er sikkert, den hører den danske sommer til. 
•	500 gram hakket kalv og flæsk 
•	1 lille fmthakket løg 
•	10 kviste timian (alternativt 2 teske tørret timian) 
•	2æg 
•	4 spsk. hvedemel 
•	1 dl danskvand 
•	1 teske salt 
•	Friskkværnet peber 
•	1 hoved spidskål 
•	40 gram hvedemel 
•	30 gram smør 
•	1 dl mælk 
•	4 dl spidskålsvand 
•	1 teske revet muskatnød 
•	1 kg nye kartofler 
Start med at skære spidskålen i tynde strimler og skyl den, kog den derefter i letsaltet vand i 10 minutter, tag derefter spidskålen op og dryp den af og gem den til senere, gem desuden 4 dl af spidskålvandet til stuvningen. 

Kom nu alle ingredienserne i en skål og rør farsen godt igennem, hvis man er tvivl om frikadellerne smager af nok, kan man lave en lille mini delle med en teske og på panden trykkes den flad og skal så steges ganske kort tid, så har man en smagsprøve. Form frikadeller med en ske og steg dem på mellem varme på panden, vend dem jævnligt så de bliver stegt jævnt, alt efter hvor store de er, skal de have mellem 15 til 20 minutter på panden i alt, skær eventuelt en over for at se om de er færdige. 
Imens frikadellerne steges, smeltes smørret i en gryde under svag varme, når det er helt smeltet (det må ikke blive brun) tilsættes melet og rør det til en melbolle. Der skal røres til der ingen klumper er og tilsæt nu lidt af spidskålvandet, det må gerne være varmt, rør igen til der ingen klumper er, den skal være helt jævn, denne proces gentages til alt vandet er brugt, til sidst tilsættes mælk og varm nu sovsen igennem og smag til med muskatnød, salt og peber. Til sidst tilsæt den kogte spidskål, bring stuvning til kogepunktet og smag til igen. 
Frokostkompagniet ApS . Strandlodsvej 6 A . 2300 København S Telefon: 35 55 06 62 . E-post: kontoret